Jørn Øyrehagen Sunde

Jørn Øyrehagen Sunde (født 1972 i Uskedalen i Kvinnherad kommune) er en norsk jurist og rettshistoriker. 

Sunde studerte jus ved Universitetet i Bergen 1992 til 1999 og gjennomførte deretter siviltjeneste ved Statsarkivet i Bergen. Etter å ha vært stipendiat ved universitetene i Tromsø og senere Bergen 2001, ble han dr.juris i 2007 på en avhandling om framveksten av juridisk metode i dansknorsk rett på 1700-tallet. Allerede samme år ble han utnevnt til professor ved Universitetet i Bergen og professor II ved senter for middelalderstudier. 
  
Sunde har skrevet innføringsboken i rettshistorie, Speculum legale – rettsspegelen. Han har særlig forsket på rettskulturell utvikling fra middelalderretten til 1700-tallsrett i Danmark-Norge.
 
Sunde har vært tilknyttet Baroniet Rosendal som historiker siden 2002.

Referanser

Eksterne lenker  
 
 
 Ansatteside ved UiB
 forskning.no Rettslig uro intervju med Sunde om rettslige omveltninger i norsk historie 7. desember 2011

Norske jusprofessorer
Professorer ved Universitetet i Bergen
Alumni fra Universitetet i Bergen
Personer fra Kvinnherad kommune